

**REPUBLIKA HRVATSKA**

**SPLITSKO-DALMATINSKA ŽUPANIJA**

 **GRAD IMOTSKI**

 **GRADSKO VIJEĆE**

OIB: 18919978758

Ante Starčevića 23, 21260 Imotski

Tel: 021/841-125 Fax: 021/841-409

**E-mail:** ured-gradonacelnika@imotski.hr

KLASA: 402-08/24-01/02

URBROJ:

Imotski, 2024. godine

Na temelju članka članak 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Grada Imotskog („Službeni glasnik Grada Imotskog“ 2/09, 1/13, 4/13, 5/16- pročišćeni tekst, 2/17 – ispravak, 3/18, 3/21) Gradsko vijeće Grada Imotskog na svojoj sjednici održanoj 2024. godine donosi

**ODLUKU**

**o izmjeni i dopuni Odluke o naknadi**

 **za novorođenu djecu na području Grada Imotskog**

**I.**

Ovom Odlukom mijenja se i dopunjuje Odluka o naknadi za novorođenu djecu na području Grada Imotskog („Službeni glasnik Grada Imotskog“ broj 1/22, 2/24).

**II.**

U točci IV. stavak II. mijenja se i glasi:

„Visina naknade za ostvarivanje prava po stavcima 1. do 3. druge točke ove Odluke iznosi:

1. prvo dijete: 2.500,00 EUR,
2. drugo dijete: 5.000,00 EUR
3. treće i svako daljnje dijete: 10.000,00 EUR,

a za ostvarivanje prava iz st. 4. druge točke Odluke naknada iznosi:

1. za prvo i drugo novorođeno dijete 500,00 EUR,
2. treće i svako daljnje dijete: 1.000,00 EUR.“

**III.**

U točci V. dodaje se stavak 2. koji glasi:

„Novčana sredstva za roditelje koji ostvaruju prava po st. 4. točke 2. ove Odluke, naknada će se isplatiti jednokratno u roku od 30 dana od dana izvršnosti rješenja o priznavanju prava.“

**V.**

Ova Odluka stupa na snagu osmog dana od dana objave u „Službenom glasniku Grada Imotskog“.

**Predsjednik**

**GRADSKOG VIJEĆA**

**dr.sc. Perica Tucak, v.r.**

OBRAZLOŽENJE

UZ (PRIJEDLOG) ODLUKE O IZMJENI I DOPUNI ODLUKE O NAKNADI

 ZA NOVOROĐENU DJECU NA PODRUČJU GRADA IMOTSKOG

Ovom Odlukom mijenja se i dopunjuje Odluka o naknadi za novorođenu djecu na području grada Imotskog koja je donesena na VI sjednici Gradskog vijeća Grada Imotskog dana 16. ožujka 2022. godine i koja je imala jednu izmjenu i to 11. ožujka 2024. godine.

Razlog izmjene i dopune ove Odluke je povećanje novčanih iznosa za naknade za novorođenu djecu te se oni sada ovim prijedlogom određuju u iznosu od 2.500,00 eura za prvo dijete, 5.000,00 za drugo i 10.000,00 eura za treće dijete u obitelji odnosno u visini od 500,00 i 1.000,00 eura za kategoriju onih koji ne ispunjavaju uvjete za t. 2 Odluke, stavcima 1.-3. U t. 5. Odluke se dodaje novi stavak koji regulira način isplate jednokratne naknade od 500,00 odnosno 1.000,00 eura.